Alohida asoslarga ko‘ra mehnat shartnomasi bekor qilinganda ishdan bo‘shatilgan xodimlarga muddatidan oldin pensiya tayinlash tartibi to‘g‘risidagi yo‘riqnomaga o‘zgartirishlar kiritish haqida

O‘zbekiston Respublikasining “Aholi bandligi to‘g‘risida”gi Qonuniga asosan buyuraman:
 1. O‘zbekiston Respublikasi Ijtimoiy ta’minot vazirligi va Mehnat vazirligi tomonidan 1998-yil 30-noyabrda 2-271/04-son va 1235/04-1-son bilan tasdiqlangan Alohida asoslarga ko‘ra mehnat shartnomasi bekor qilinganda ishdan bo‘shatilgan xodimlarga muddatidan oldin pensiya tayinlash tartibi to‘g‘risidagi yo‘riqnomaga (ro‘yxat raqami 588, 1999-yil 7-yanvar) ilovaga muvofiq o‘zgartirishlar kiritilsin. 
 2. Mazkur buyruq rasmiy e’lon qilingan kundan e’tiboran kuchga kiradi.
 1. 1-band quyidagi tahrirda bayon etilsin:
 “1. Mazkur Yo‘riqnoma O‘zbekiston Respublikasining “Aholi bandligi to‘g‘risida”gi Qonuni 49-moddasining sakkizinchi qismi va O‘zbekiston Respublikasi “Fuqarolarning davlat pensiya ta’minoti to‘g‘risida”gi Qonunining 14-moddasiga muvofiq, O‘zbekiston Respublikasi Mehnat kodeksining 100-moddasi ikkinchi qismining 1-bandida ko‘rsatilgan sabablarga ko‘ra mehnat shartnomasi bekor qilingan xodimlarga muddatidan oldin pensiya tayinlash va to‘lash tartibini belgilaydi.”.
 2. 2-banddagi “tuman (shahar) Bandlikka ko‘maklashish va aholini ijtimoiy muhofaza qilish markazi (keyingi o‘rinlarda Bandlikka ko‘maklashish va aholini ijtimoiy muhofaza qilish markazi deb yuritiladi)” degan so‘zlar “tuman (shahar) aholi bandligiga ko‘maklashish markazi” degan so‘zlar bilan almashtirilsin.
 3. 6 va 7-bandlar quyidagi tahrirda bayon etilsin:
 “6. Ishdan ozod etilgan shaxslar mehnat shartnomasi bekor qilingan kundan so‘ng o‘ttiz kalendar kun ichida o‘zlarining yashash joyidagi tuman (shahar) aholi bandligiga ko‘maklashish markaziga ish qidirayotgan shaxs sifatida murojaat qilsalar, markaz xodimlari bunday shaxslarga uch oylik davr ichida, agarda ular o‘ttiz kalendar kundan keyin murojaat qilsalar o‘n kun muddat ichida maqbul keladigan ishni topishda yordam berishlari kerak.
 7. Agar ish qidiruvchi shaxslarga tuman (shahar) aholi bandligiga ko‘maklashish markazi tomonidan mazkur Yo‘riqnomaning 6-bandida ko‘rsatib o‘tilgan muddatlar ichida ikki marta maqbul keladigan ish taklif qilinmasa, bunday holda ular tuman (shahar) aholi bandligiga ko‘maklashish markazida ish qidiruvchi shaxs sifatida ro‘yxatga olingan kundan boshlab ishsiz deb e’tirof etiladilar.”.
 4. 8 va 9-bandlardagi “Bandlikka ko‘maklashish va aholini ijtimoiy muhofaza qilish markazi” degan so‘zlar “Tuman (shahar) aholi bandligiga ko‘maklashish markazi” degan so‘zlar bilan almashtirilsin.
 5. 10-bandning ikkinchi va uchinchi xatboshilaridagi “Bandlikka ko‘maklashish va aholini ijtimoiy muhofaza qilish markazida” degan so‘zlar “tuman (shahar) aholi bandligiga ko‘maklashish markazida” degan so‘zlar bilan almashtirilsin.
 6. 12-banddagi “Ish bilan ta’minlashishga ko‘maklashuvchi davlat jamg‘armasi” degan so‘zlar “O‘zbekiston Respublikasi Bandlikka ko‘maklashish davlat jamg‘armasi” degan so‘zlar bilan almashtirilsin.
 7. 15-banddagi “Bandlikka ko‘maklashish va aholini ijtimoiy muhofaza qilish markazlariga” degan so‘zlar “tuman (shahar) aholi bandligiga ko‘maklashish markazlariga” degan so‘zlar bilan almashtirilsin.
 8. 16-band quyidagi tahrirda bayon etilsin:
 “16. Tuman (shahar) aholi bandligiga ko‘maklashish markazlari O‘zbekiston Respublikasi Bandlikka ko‘maklashish davlat jamg‘armasi hisobidan muddatidan oldin tayinlangan pensiyalarni to‘lash xarajatlarini qoplash uchun pensiya to‘langan oydan keyingi oyning 10-kunigacha budjetdan tashqari Pensiya jamg‘armasining tegishli bo‘limiga mablag‘ o‘tkazadilar.”.
 9. 18-banddagi “Ish bilan ta’minlashishga ko‘maklashuvchi davlat jamg‘armasidan” degan so‘zlar “O‘zbekiston Respublikasi Bandlikka ko‘maklashish davlat jamg‘armasidan” degan so‘zlar bilan almashtirilsin.
 10. 19 va 20-bandlardagi “Bandlikka ko‘maklashish va aholini ijtimoiy muhofaza qilish markazlari” degan so‘zlar “Tuman (shahar) aholi bandligiga ko‘maklashish markazlari” degan so‘zlar bilan almashtirilsin.
 11. 21-band quyidagi tahrirda bayon etilsin:
 “21. Tuman (shahar) aholi bandligiga ko‘maklashish markazlari hamda budjetdan tashqari Pensiya jamg‘armasining tuman (shahar) bo‘limlari tasdiqlangan davlat statistika hisoboti shakliga asosan muddatidan oldin pensiya olayotgan shaxslar soni va to‘langan mablag‘lar miqdori haqidagi ma’lumotlarni belgilangan muddatlarda hududiy bandlik bosh boshqarmalariga, ular esa o‘z navbatida O‘zbekiston Respublikasi Bandlik va mehnat munosabatlari vazirligiga taqdim etadilar.”.
 12. 1 — 3-ilovalar mazkur o‘zgartirishlarning 1 — 3-ilovalariga muvofiq tahrirda bayon etilsin.